Το **Μακεδονία TV** (στυλιζαριζμένο ως **MAK TV**) είναι ελληνικός ιδιωτικός ψυχαγωγικός τηλεοπτικός σταθμός πανελλαδικής εμβέλειας, με έδρα το Μαρούσι.

Ιστορία
-------

Το κανάλι ξεκίνησε την λειτουργία του το 1990. Αρχικά ήταν περιφερειακής εμβέλειας για την Κεντρική Μακεδονία και ανήκε στο Δημοσιογραφικό Συγκρότημα της εφημερίδας Μακεδονία. Το 1994 όντας περιφερειακός σταθμός απέκτησε εμβέλεια και στην Αττική, ενώ το 1995 η άδεια του σταθμού μετατράπηκε σε πανελλαδικής εμβέλειας, γεγονός που τον καθιστούσε μέχρι το 2020 τον μοναδικό ιδιωτικό τηλεοπτικό σταθμό της χώρας που εξέπεμπε από την Θεσσαλονίκη και γενικότερα εκτός πρωτευούσης (Αθήνα). Το 2000 το κανάλι εξαγοράστηκε από τον όμιλο του Antenna, και έκτοτε προβάλλει και προγράμματα τόσο του ANT1, όσο και των υπόλοιπων σταθμών που ανήκουν στον όμιλο. Από το 2009 μεταδίδεται από την επίγεια ψηφιακή τηλεοπτική υπηρεσία της Digea.

Φυσιογνωμία
-----------

Σύμφωνα με την παράγραφο 6 του άρθρου 6 του νόμου 4279/2014 περί *ρυθμίσεων σχετικά με τη λειτουργία των ηλεκτρονικών μέσων μαζικής ενημέρωσης* μπορούν οι ενημερωτικοί ραδιοτηλεοπτικοί σταθμοί, να αλλάξουν άπαξ το χαρακτήρα του προγράμματός τους, σε μη ενημερωτικό γενικής στόχευσης, με υπεύθυνη δήλωση του νομίμου εκπροσώπου της εταιρείας του σταθμού, που κατατίθενται στο Εθνικό Συμβούλιο Ραδιοτηλεόρασης.

Το 2018, εγκρίθηκε η αλλαγή μεταβολής της φυσιογνωμίας του σταθμού, από ενημερωτικού σε "ψυχαγωγικού" μη ενημερωτικού γενικής στόχευσης που έγινε προ διετίας. Είναι ο μόνος τηλεοπτικός σταθμός εθνικής εμβέλειας στην Ελλάδα που άλλαξε και επίσημα από το ΕΣΡ τη φυσιογνωμία του προγράμματός του.

Πριν αλλάξει την φυσιογνωμία του, έκοψε όλα τα δελτία ειδήσεων, τις ενημερωτικές και τις αθλητικές εκπομπές και απέλυσε σχεδόν όλους τους δημοσιογράφους και τεχνικούς που εργάζονταν στο κανάλι, μετατρέποντάς το σε «κλώνο» του ΑΝΤ1 με σειρές από το αρχείο του καναλιού και προβολή τηλεπωλήσεων.

Σύμφωνα με καταγγελία της Ένωσης Τεχνικών Ιδιωτικής Τηλεόρασης Βορείου Ελλάδος τα ξημερώματα της 1ης προς 2ης Αυγούστου του 2019 έγινε μεταφορά της ροής του σταθμού, από την Θεσσαλονίκη, στα στούντιο του ομίλου Antenna στο Μαρούσι. Την 1η Αυγούστου 2023 άλλαξε το λογότυπό του και τα ident του.

Πρόγραμμα
---------

Μέχρι και σήμερα έχει προβάλλει πλήθος εσωτερικών και εξωτερικών παραγωγών, καθώς και ξένες σειρές και ταινίες, αλλά και ελληνικές σειρές από το αρχείο των αδελφών σταθμών ΑΝΤ1 και ΑΝΤ1 Κύπρου.

Από τις πρώτες εσωτερικές παραγωγές του σταθμού, ήταν η πολιτιστική εκπομπή *Cine Club*, η οποία ξεκίνησε να προβάλλεται το 1993 και συνεχίστηκε για 19 ακόμη σεζόν (έως το 2012). Παρουσιαστές της εκπομπής ήταν ο Χρήστος Μπέλλας και η Γαλάτεια Ελευθερίου, ενώ αποτελεί από τις δημοφιλέστερες εκπομπές και αναφέρεται καθαρά στον χώρο της έβδομης τέχνης. Η πρώτη εκπομπή του σταθμού είχε τίτλο *Ένας υπέροχος κόσμος* και ήταν μια ψυχαγωγική εκπομπή με παρουσιαστή τον Γρηγόρη Αρναούτογλου. Ξεκίνησε να προβάλλεται το 1990 και αποτελεί την πρώτη χιουμοριστική ελληνική εκπομπή, όπου ο παρουσιαστής έβγαινε με κάμερα στους δρόμους.

Άλλες εκπομπές που έχουν προβληθεί από το κανάλι είναι οι μουσικές *Στην Πρίζα* (1996-1997), *Mac Hits* (1998-1999) με παρουσιαστή τον Πάνο Σατζόγλου, οι ενημερωτικές *Σε πρώτο πλάνο* (1998-1999), *Λόγω τιμής* (2002-2003) και *Metro* (2008-2009) με τον Σόλωνα Αμπατζή, η παιδική εκπομπή *Ελάτε να παίξουμε* (1995-1999) με την Λίνα Βαλσαμίδου και το Φώτη Κολλιό, οι ψυχαγωγικές *Ένα κλικ πιο κοντά* (2009) με την Κατερίνα Κανονίδου και *My Moment* (2014) με τη Σοφία Γκόσιου (η οποία συμμετείχε στην παρουσίαση και άλλων εκπομπών).

Ακόμα πολλά γνωστά ονόματα του χώρου σήμερα, έχουν ξεκινήσει την καριέρα τους ή έχουν συνεργαστεί μετέπειτα με το Μακεδονία TV. Για παράδειγμα, η Φαίη Σκορδά, την περίοδο 2004-2006, παρουσίαζε την εκπομπή *Καλημέρα*, η Νικολέττα Καρρά (2009-2010) και η Ελένη Τσολάκη (2009-2013), έχουν περάσει από την παρουσίαση της εκπομπής *Κορίτσια για σπίτι*, η Αλέκα Καμηλά, την περίοδο 1998-2000, παρουσίαζε το μεσημεριανό μαγκαζίνο *Εδώ Θεσσαλονίκη* μαζί με τον Βασίλη Γαλανό, η Ιωάννα Λίλη, την περίοδο 2014-2016, παρουσίαζε το μαγκαζίνο *Όλα Καλά*, ενώ έπειτα την παρουσίαση του ανέλαβαν η Νικολέττα Ράλλη (2016-2017) και η Μαρία Λουίζα Βούρου (2017-2018). Τέλος, έχουν προβληθεί και τα τηλεπαιχνίδια *Ραντεβού με το Μήτσο* (1998-1999) με την Χριστίνα Γιατρά και *Ντενεκές* (2014) με τον Γιώργο Λέντζα και το Δημήτρη Γαλανίδη.

Στις σειρές που έχουν προβληθεί παλαιότερα, περιλαμβάνονται οι αγγλόφωνες *Just for Laughs Gags*, *Sex and the City*, *Οι Μάγισσες*, *Spartacus*, *Μπένι Χιλ*, οι ισπανόφωνες τηλενουβέλες *Μονσεράτ*, *The First Lady (Primera dama)*, *Ο Θρίαμβος της Αγάπης*, *Βερόνικα* και η αμερικανική σαπουνόπερα *Τόλμη και Γοητεία*.

Ο σταθμός έχει επίσης προβάλλει κατά καιρούς σειρές κινουμένων σχεδίων. Συγκεκριμένα, την περίοδο 2004-2016, εντάχθηκαν στο πρόγραμμα του σταθμού σειρές διανομής και παραγωγής της γαλλικής *Xilam* (*Οι Χορευτές του Ουρανού* και *Space Goofs*), της Mondo TV (*Angel's Friends*, *Dinofroz* και *Puppy in my Pocket*), της αμερικανικής *Sony Pictures Television* (*Σαμουράι Χ*, *Τζουμάντζι*, *Extreme Ghostbusters* και *The Real Ghostbusters*) και της Fox (*The Simpsons*, *Family Guy* και *Futurama*).

Επιπλέον από την έναρξη λειτουργίας του το 1990, διέθετε ενημερωτικές εκπομπές και δελτία ειδήσεων που έβγαιναν ζωντανά από την Θεσσαλονίκη, έως το 2016 όπου απολύθηκαν σχεδόν όλοι οι δημοσιογράφοι που εργάζονταν, λόγω της μετατροπής του καναλιού σε μη ενημερωτικό, με αποτέλεσμα να αποκτήσει στη συνέχεια, γενικότερα, πρόγραμμα κονσέρβα. Μερικά από τα προγράμματα του ΑΝΤ1 που μεταδόθηκαν στο Μακεδονία TV είναι τα τηλεπαιχνίδια *Το Ταίρι Ξέρει* με τον Τόνι Σφήνο, *Still Standing* με την Μαρία Μπεκατώρου και *Ταξί* με τον Αλέξανδρο Τσουβέλα και οι σειρές (με χρονολογική σειρά παραγωγής) *Τμήμα Ηθών*, *Ανατομία ενός εγκλήματος*, *Της Ελλάδος τα παιδιά*, *Οι Μεν Και Οι Δεν*, *Πάτερ ημών*, *Εγκλήματα*, *Άκρως οικογενειακόν*, *Οι στάβλοι της Εριέτας Ζαΐμη*, *Το καφέ της Χαράς*, *Δεληγιάννειον Παρθεναγωγείον*, *Μπρούσκο*, *Παρθένα Ζωή*, *Γυναίκα χωρίς όνομα*, *Αν Ήμουν Πλούσιος*, *Άγριες Μέλισσες* και *Ήλιος*.

Από τη σεζόν 2018-2019 ο σταθμός αναβαθμίζεται σε σήματα και γραφικά, μεταδίδοντας μόνο αμερικανικές σειρές πρώτης προβολής εκ των οποίων αγγλόφωνες παραγωγής του ABC (*Scandal*, *Agents of S.H.I.E.L.D.* και *Private Practice*), του NBC (*Chicago Fire*) και ισπανόφωνες παραγωγής της Telemundo (*Η Βασίλισσα της Καρδιάς*, *La Doña*, *La Patrona* και *Santa Diabla*), ξένες ταινίες της αμερικανικής *Air Bud* (*Ο Δούκας* και *Spymate*) και εκπομπές *(Top Gear)* θυμίζοντας κατά πολύ σε πρόγραμμα το Netflix, ενώ μείωσε και τις τηλεπωλήσεις, τις οποίες προβάλλει τις πρωινές ώρες.

Το Φεβρουάριο του 2021 προβλήθηκε η Αργεντίνικη σαπουνόπερα *Las Estrellas*, ενώ από το διήμερο 19 με 20 Μαρτίου έως τις αρχές Ιουνίου, ο σταθμός έκανε μια μικρή στροφή και στο ελληνικό πρόγραμμα, προβάλλοντας το εναλλάξ με το ξένο. Από τις 20 Ιουνίου μέχρι τις 1 Ιουλίου, ο σταθμός προέβαλλε για χρέος της UEFA, παράλληλα με τον ΑΝΤ1, και ορισμένο πρόγραμμα του Euro 2020, υπερβαίνοντας κάθετα στην φυσιογνωμία του σταθμού που είναι μη ενημερωτική, καθώς βάσει νόμου απαγορεύεται η προβολή τους, όπως και των lifestyle εκπομπών που θεωρούνται ενημερωτικές. Μετέπειτα στις 6 Σεπτεμβρίου της ίδιας χρονιάς, μείωσε τις επαναλήψεις των σειρών του ANT1 και στράφηκε ξανά στο ξένο πρόγραμμα με τις ισπανόφωνες τηλενουβέλες *La Doña*, *Ματωμένη Γη* και την ιρλανδέζικη *Riviera* ενώ μετά τις 21:00 προβάλλει αμερικάνικες σειρές (*Britannia*, *Suits* κ.ά.).

Το καλοκαίρι του 2021 θα γινόταν μετονομασία του καναλιού σε Neon TV, κάτι που δεν πραγματοποιήθηκε, καθώς βάσει των ιθυνόντων του, θα έμοιαζε με μικρό κανάλι, ενώ στο παρελθόν είχαν υπάρξει φήμες για μετονομασία του ακόμη και σε ΑΝΤ2 όταν ακόμη έδρευε στη Θεσσαλονίκη, αλλά και σε ANT1+, λόγω της ενδεχόμενης μετονομασίας της ομώνυμης over-the-top πλατφόρμας έπειτα από συνεργασία του ΑΝΤ1 με τον άλλοτε αντίπαλο του Mega Channel.

Εμβέλεια
--------

Από τις 24 Σεπτεμβρίου του 2009 μέχρι και σήμερα εκπέμπει μέσω του ψηφιακού παρόχου επίγειου σήματος Digea, τον οποίο και ίδρυσε από κοινού μαζί με τους υπόλοιπους έξι ιδιωτικούς σταθμούς της χώρας με πανελλαδική εμβέλεια. Επίσης εκπέμπει και μέσω της δορυφορικής συνδρομητικής πλατφόρμας της COSMOTE TV, σε υψηλή ευκρίνεια (HD) (θέση 112), ενώ μέχρι τις 31 Ιουλίου 2023 εξέπεμπε και από την συνδρομητική πλατφόρμα της NOVA όπου μαζί με το μητρικό κανάλι ΑΝΤ1 αποχώρησαν την επόμενη μέρα λόγω οικονομικών διαφορών μεταξύ των δύο πλευρών.

Μακεδονία TV HD
---------------

Από τις 3 Μαρτίου του 2016 το κανάλι εκπέμπει και πιλοτικά σε υψηλή ευκρίνεια (HD) και με ανάλυση 1080i.

Ιδιοκτησία
----------

Στις 15 Φεβρουαρίου 1990 συστάθηκε επίσημα η *Ραδιοτηλεοπτικές Επιχειρήσεις Αδερφοί Καραβασίλη και Σία Ανώνυμη Εταιρεία* με τον διακριτικό τίτλο *TV Μακεδονία Α.Ε.* για την ίδρυση και λειτουργία του τοπικής αρχικά εμβέλειας καναλιού, βάσει των πρώτων δραστηριοτήτων του καταστατικού της επιχείρησης. Οι αδερφοί Καραβασίλη που έστησαν το κανάλι ήταν οι πρωτεργάτες των ραδιοφωνικών σταθμών *Ράδιο Μακεδονία 89* (σημερινός *89 Rainbow*, ιδιοκτησίας του *99FM Ράδιο 1*), *Κανάλι 1 98* (σημερινός *Μελωδία Θεσσαλονίκης 98*, συνεργάτης του ομώνυμου Αθηναϊκού *Μελωδία 99.2*) και *TOP FM 104* (μετέπειτα *Banana 104* και *Ρυθμός 104* ύστερα στον ίδιο όμιλο με το κανάλι, σημερινός *FLY 104*, ιδιοκτησίας του Αντώνη Κανάκη ο οποίος λειτουργεί την *Tony Productions* υπεύθυνη για την παραγωγή του Ράδιο Αρβύλα που προβάλλεται από τον ΑΝΤ1).

Η πρώτη έδρα και τα στούντιο του καναλιού βρίσκονται στην οδό Νέα Εγνατία 222 (νυν Λεωφόρος Κωνσταντίνου Καραμανλή 62) όπου παραμένει για μια δεκαετία. Από το 1992 η επιχείρηση προχωράει σε αλλαγές στο διοικητικό συμβούλιο και αύξηση στο μετοχικό κεφάλαιο ενώ την επόμενη χρονιά πήρε τυπικά άδεια τοπικής εμβέλειας στην Θεσσαλονίκη και ειδική άδεια τεχνικής δικτύωσης στην Κεντρική Μακεδονία (με εξαίρεση το νομό Σερρών), έχοντας αριθμό πρωτοκόλλου 19203/Ε/9.9.1993. Μετέπειτα, τροποποιήθηκε η άδεια από περιφερειακής σε εθνικής εμβέλειας με αριθμό πρωτοκόλλου 11353/Ε/7.6.1994.

Από το 1995 προχωρά εκ νέου σε αύξηση του μετοχικού κεφαλαίου και από το 1998 σε αλλαγές στο διοικητικό συμβούλιο. Τον Φεβρουάριο του 2000 (δέκα χρόνια μετά τη σύστασή του) το κανάλι άλλαξε ιδιοκτησία τροποποιώντας την ονομασία της επιχείρησης σε *Μακεδονία TV Ανώνυμος Εταιρεία*, τον διακριτικό τίτλο σε *Μακεδονία TV* και τις δραστηριότητες του φορέα ενώ προέβη σε αλλαγές στο διοικητικό συμβούλιο και αύξηση του μετοχικού κεφαλαίου.

Την χρονιά εκείνη το κανάλι μετακομίζει στην οδό 26ης Οκτωβρίου 90, στο εμπορικό κέντρο *Porto Center* όπου παραμένει για μια εικοσαετία (2000-2020). Στην ίδια διεύθυνση, μέχρι το 2023 στεγαζόταν ο *Antenna 97.5* (πρώην *Πανόραμα '86*, με δικό του ανεξάρτητο ενημερωτικό πρόγραμμα από του ομώνυμου Αθηναϊκού *Antenna 97.2*) και μετέπειτα *Easy 97.5* (συνεργάτης-αναμεταδότης του *Easy 97.2*) που ανήκε στον ίδιο όμιλο με το κανάλι και πουλήθηκε και αυτός στον Αντώνη Κανάκη (όπως και ο *Ρυθμός 104* που μετονομάστηκε το 2016 σε *FLY 104*) μετατρέποντάς τον σε *Παιδάκι 97.5*, αλλά και το παράρτημα του ομίλου για την Θεσσαλονίκη.

Την περίοδο 2002-2006 προχωράει σε αύξηση μετοχικού κεφαλαίου ενώ ενδιάμεσα το 2004 πουλήθηκε το 25% του καναλιού σε τρίτη εταιρεία.

Από τα μέσα του 2019 οι αδερφοί Κυριακού που κατέχουν και λειτουργούν τον ΑΝΤ1 πήραν πλειοψηφικό ποσοστό στο Μακεδονία TV (81,1%) εντάσσοντας το και επίσημα στον όμιλο Antenna. Με τη μεταβολή αυτή ο σταθμός μετακόμισε εξολοκλήρου στο Μαρούσι ενώ τέθηκαν και αλλαγές στο διοικητικό συμβούλιο και αύξηση μετοχικού κεφαλαίου. Μετέπειτα, λόγω της αγοράς και του υπόλοιπου ποσοστού (18,9%) η επιχείρηση κατέστη μονοπρόσωπη-μονομετοχική με την επωνυμία *Μακεδονία TV Μονοπρόσωπη Ανώνυμη Εταιρεία*. Τον Ιούνιο και τον Σεπτέμβριο του 2023 προέβη σε αυξομείωση του μετοχικού της κεφαλαίου.

Λογότυπα
--------

|  |  |  |  |  |  |  |
| --- | --- | --- | --- | --- | --- | --- |
| 1990 - 2003 | 2003 - 2012 | 2012 - 2013 | 2013 - 03.09.2018 | 03.09.2018 - 01.08.2023 (SD) | 03.03.2016 - 01.08.2023 (HD) | 01.08.2023 - σήμερα |

Αξιοσημείωτο είναι ότι το σημερινό λογότυπο του Μακεδονία TV επί της οθόνης είναι κοινό και στις δύο εκδοχές εκπομπών, SD και HD. Κατά συνέπεια, απαιτείται προσοχή στις ενδείξεις της τηλεοπτικής συσκευής κατά την αναζήτηση σταθμού προκειμένου να γίνει η επιλογή της εκπομπής υψηλής ευκρίνειας, γνωστής ως HD (High Definition). Επίσης το σημερινό λογότυπο του Μακεδονία TV, μοιάζει αρκετά με το λογότυπο του ΑΝΤ1, ειδικότερα στο γράμμα Α, χαρακτηρίζοντας ότι τα δύο κανάλια είναι κοινής ιδιοκτησίας, ενώ μάλιστα έχουν, σε μεγάλο αριθμό εκπομπών, και κοινό πρόγραμμα.

Σημειώσεις
----------

1. ↑  Επαναπροβλήθηκε σε καθημερινή βάση το πρώτο εξάμηνο του 2021, αρχικά από τον Ιανουάριο 11:00-13:00, μετέπειτα το Μάρτιο 13:00-14:00 και τέλος από τον Μάιο μέχρι τις 18 Ιουνίου στις 8:00 το πρωί.
2. ↑  Το κανάλι πρόβαλλε μετά από αρκετό διάστημα διακοπών τα τελευταία της επεισόδια από το 81ο σε καθημερινή βάση από τις 21 Ιουνίου μέχρι τις 25 Αυγούστου 2021 στις 8:00 το πρωί.
3. ↑  Το κανάλι πρόβαλλε μετά από αρκετό διάστημα διακοπών τα τελευταία της επεισόδια από το 81ο σε καθημερινή βάση από τις 26 Αυγούστου 2021.

Παραπομπές
----------

1. ↑  «Εβδομαδιαία Μερίδια Σταθμών». *arianna.gr*.
2. ↑  «Απόφαση 11/2018 - Φυσιογνωμία Προγράμματος Μακεδονία TV». Εθνικό Συμβούλιο Ραδιοτηλεόρασης-Πρόγραμμα Διαύγεια. 20 Φεβρουαρίου 2018. Ανακτήθηκε στις 28 Φεβρουαρίου 2018.
3. ↑  «Ενημερωτικό πρόγραμμα «χωρίς δημοσιογράφους» στο TV Μακεδονία - ThePressProject». 2017-12-01.. Ανακτήθηκε στις 2018-03-22.
4. ↑  «Απολύσεις στο Μακεδονία TV και «μετακόμιση» της ροής του καταγγέλλει η ΕΤΙΤΒΕ». *e-tetradio.gr*. 2 Αυγούστου 2019. Ανακτήθηκε στις 2 Αυγούστου 2019.
5. ↑  «Μετακόμισε το Μακεδονία TV». *Thepressroom.gr*. 5 Αυγούστου 2019. Ανακτήθηκε στις 23 Δεκεμβρίου 2019.
6. ↑  «Παιδική ζώνη κάθε Σαββατοκύριακο στο Μακεδονία TV». *Thestival.gr*. 24 Σεπτεμβρίου 2011. Ανακτήθηκε στις 23 Δεκεμβρίου 2019.
7. ↑  «BRIEF-Mondo TV signs licence agreement with MAK Macedonia TV». *Reuters* (στα Αγγλικά). 22 Δεκεμβρίου 2014. Ανακτήθηκε στις 23 Δεκεμβρίου 2019.
8. ↑  «Τηλεοπτικοί σταθμοί». *www.digea.gr*. Ανακτήθηκε στις 27 Αυγούστου 2015.
9. ↑  «Πακέτο καναλιών COSMOTE TV». *cosmotetv.gr*. COSMOTE TV.
10. ↑  «ΦΕΚ ΑΕ-ΕΠΕ 391/1990». Εφημερίδα της Κυβερνήσεως. 21 Φεβρουαρίου 1990.
11. ↑  «Απόφαση 278/2013 - Μεταβίβαση 89 Rainbow (πρώην Ράδιο Μακεδονία Top FM)». Εθνικό Συμβούλιο Ραδιοτηλεόρασης-Πρόγραμμα Διαύγεια. 10 Ιουνίου 2013. Ανακτήθηκε στις 3 Ιουλίου 2013.
12. ↑  «Απόφαση 395/2014 - Μεταβίβαση 89 Rainbow (πρώην Ράδιο Μακεδονία Top FM)». Εθνικό Συμβούλιο Ραδιοτηλεόρασης-Πρόγραμμα Διαύγεια. 21 Οκτωβρίου 2014. Ανακτήθηκε στις 27 Οκτωβρίου 2014.
13. ↑  «ΦΕΚ ΑΕ-ΕΠΕ 5263/1992». Εφημερίδα της Κυβερνήσεως. 24 Νοεμβρίου 1992.
14. ↑  «ΦΕΚ ΑΕ-ΕΠΕ 6952/1997». Εφημερίδα της Κυβερνήσεως. 29 Σεπτεμβρίου 1997.
15. ↑  «ΦΕΚ ΑΕ-ΕΠΕ 7029/1997». Εφημερίδα της Κυβερνήσεως. 2 Οκτωβρίου 1997.
16. ↑  «ΦΕΚ ΑΕ-ΕΠΕ 7037/1997». Εφημερίδα της Κυβερνήσεως. 2 Οκτωβρίου 1997.
17. ↑  «ΦΕΚ ΑΕ-ΕΠΕ 12147/2003». Εφημερίδα της Κυβερνήσεως. 14 Νοεμβρίου 2003.
18. ↑  «ΦΕΚ B 713/1993». Εφημερίδα της Κυβερνήσεως. 10 Σεπτεμβρίου 1993.
19. ↑  «ΦΕΚ B 444/1994». Εφημερίδα της Κυβερνήσεως. 13 Ιουνίου 1994.
20. ↑  «ΦΕΚ ΑΕ-ΕΠΕ 7021/1997». Εφημερίδα της Κυβερνήσεως. 2 Οκτωβρίου 1997.
21. ↑  «ΦΕΚ ΑΕ-ΕΠΕ 7452/1998». Εφημερίδα της Κυβερνήσεως. 21 Σεπτεμβρίου 1998.
22. ↑  «ΦΕΚ ΑΕ-ΕΠΕ 2006/2000». Εφημερίδα της Κυβερνήσεως. 15 Μαρτίου 2000.
23. ↑  «ΦΕΚ ΑΕ-ΕΠΕ 2009/2000». Εφημερίδα της Κυβερνήσεως. 15 Μαρτίου 2000.
24. ↑  «ΦΕΚ ΑΕ-ΕΠΕ 9148/2000». Εφημερίδα της Κυβερνήσεως. 5 Οκτωβρίου 2000.
25. ↑  «ΦΕΚ ΑΕ-ΕΠΕ 1680/2005». Εφημερίδα της Κυβερνήσεως. 18 Μαρτίου 2005.
26. ↑  «ΦΕΚ ΑΕ-ΕΠΕ 10697/2010». Εφημερίδα της Κυβερνήσεως. 15 Σεπτεμβρίου 2010.
27. ↑  «Διοικητικό Συμβούλιο "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Θεσσαλονίκης. 10 Ιουλίου 2015. Ανακτήθηκε στις 8 Σεπτεμβρίου 2015.
28. ↑  «Παιδικό ραδιόφωνο στην Θεσσαλονίκη από τον Αντώνη Κανάκη». *e-tetradio.gr*. 7 Νοεμβρίου 2023. Ανακτήθηκε στις 7 Νοεμβρίου 2023.
29. ↑  «ΦΕΚ ΑΕ-ΕΠΕ 1372/2003». Εφημερίδα της Κυβερνήσεως. 17 Φεβρουαρίου 2003.
30. ↑  «ΦΕΚ ΑΕ-ΕΠΕ 10404/2003». Εφημερίδα της Κυβερνήσεως. 6 Οκτωβρίου 2003.
31. ↑  «ΦΕΚ ΑΕ-ΕΠΕ 10406/2003». Εφημερίδα της Κυβερνήσεως. 6 Οκτωβρίου 2003.
32. ↑  «ΦΕΚ ΑΕ-ΕΠΕ 594/2004». Εφημερίδα της Κυβερνήσεως. 27 Ιανουαρίου 2004.
33. ↑  «ΦΕΚ ΑΕ-ΕΠΕ 4413/2004». Εφημερίδα της Κυβερνήσεως. 20 Μαΐου 2004.
34. ↑  «ΦΕΚ ΑΕ-ΕΠΕ 2404/2006». Εφημερίδα της Κυβερνήσεως. 10 Απριλίου 2006.
35. ↑  «ΦΕΚ ΑΕ-ΕΠΕ 4254/2006». Εφημερίδα της Κυβερνήσεως. 9 Ιουνίου 2006.
36. ↑  «ΦΕΚ ΑΕ-ΕΠΕ 9765/2006». Εφημερίδα της Κυβερνήσεως. 11 Σεπτεμβρίου 2006.
37. ↑  «Απόφαση 474/2006 - Μεταβίβαση Μακεδονία TV». ΕΣΡ-ΕΚΤ. 30 Οκτωβρίου 2006. Ανακτήθηκε στις 30 Οκτωβρίου 2006.
38. ↑  «Μετοχική Σύνθεση Ραδιοφωνικών Σταθμών (φάκελοι νομού Αττικής 233α: EASY 97.2 FM, 311: ΡΥΘΜΟΣ και ΕΣΡ νομού Θεσσαλονίκης 56/2003: EASY 97.5 FM)». Εθνικό Συμβούλιο Ραδιοτηλεόρασης. .
39. ↑  «Στο σπίτι του …ΑΝΤ1 το Μακεδονία TV». *Τυπολογίες - όλα γύρω από τα media*. 29 Μαρτίου 2020. Ανακτήθηκε στις 29 Μαρτίου 2020.
40. ↑  «Μετοχική Σύνθεση Τηλεοπτικών Σταθμών (φάκελος 8)». Εθνικό Συμβούλιο Ραδιοτηλεόρασης. .
41. ↑  «Σε δεύτερο ΑΝΤ1 μετατρέπεται το Μακεδονία TV». *e-tetradio.gr*. 27 Μαρτίου 2020. Ανακτήθηκε στις 29 Μαρτίου 2020.
42. ↑  «Καταστατικό "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Θεσσαλονίκης. 29 Μαΐου 2020. Ανακτήθηκε στις 18 Ιουνίου 2020.
43. ↑  «Αλλαγή Διεύθυνσης "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 26 Ιουνίου 2020. Ανακτήθηκε στις 25 Οκτωβρίου 2021.
44. ↑  «Διοικητικό Συμβούλιο "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 6 Ιουλίου 2020. Ανακτήθηκε στις 18 Ιουλίου 2020.
45. ↑  «Διοικητικό Συμβούλιο "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 1 Νοεμβρίου 2021. Ανακτήθηκε στις 10 Νοεμβρίου 2021.
46. ↑  «Διοικητικό Συμβούλιο "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 18 Μαΐου 2023. Ανακτήθηκε στις 30 Μαΐου 2023.
47. ↑  «Μετοχικό Κεφάλαιο "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 23 Σεπτεμβρίου 2021. Ανακτήθηκε στις 13 Οκτωβρίου 2021.
48. ↑  «Καταστατικό "Μακεδονία TV Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 28 Ιουλίου 2021. Ανακτήθηκε στις 3 Αυγούστου 2021.
49. ↑  «Μεταβολή Επωνυμίας σε "Μακεδονία TV Μονοπρόσωπη Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 29 Νοεμβρίου 2021. Ανακτήθηκε στις 29 Δεκεμβρίου 2021.
50. ↑  «Παρασκηνιακή κινητικότητα σε Easy 97.2 και Μακεδονία TV». *e-tetradio.gr*. 8 Φεβρουαρίου 2022. Ανακτήθηκε στις 8 Φεβρουαρίου 2022.
51. ↑  «Απόφαση 93/2022 - Μεταβιβάσεις Μακεδονία TV». Εθνικό Συμβούλιο Ραδιοτηλεόρασης-Πρόγραμμα Διαύγεια. 12 Απριλίου 2022. Ανακτήθηκε στις 26 Απριλίου 2022.
52. ↑  «Στο μετοχικό σχήμα του ΑΝΤ1 και του Μακεδονία TV το MBC Group». *e-tetradio.gr*. 26 Απριλίου 2022. Ανακτήθηκε στις 26 Απριλίου 2022.
53. ↑  «Καταστατικό "Μακεδονία TV Μονοπρόσωπη Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 7 Σεπτεμβρίου 2023. Ανακτήθηκε στις 12 Σεπτεμβρίου 2023.
54. ↑  «Μετοχικό Κεφάλαιο "Μακεδονία TV Μονοπρόσωπη Α.Ε."». *Γενικό Εμπορικό Μητρώο*. Εμπορικό και Βιομηχανικό Επιμελητήριο Αθηνών. 20 Ιουλίου 2023. Ανακτήθηκε στις 24 Ιουλίου 2023.

Εξωτερικοί σύνδεσμοι
--------------------

* Επίσημη ιστοσελίδα του Μακεδονία TV
* Η σελίδα του Μακεδονία TV στο Facebook
* Η σελίδα του Μακεδονία TV στο Twitter
* Η σελίδα του Μακεδονία TV στο YouTube
* Η σελίδα του Μακεδονία TV στο Instagram

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Όμιλος Antenna |
| --- |
|  |
| Τηλεοπτικά κανάλια | 

|  |  |
| --- | --- |
| Ελλάδα | 
ΑΝΤ1 • Μακεδονία TV |
|  |
| Κύπρος | 
ΑΝΤ1 Κύπρου |
|  |
| Ουγγαρία | 
AXN • Viasat 2 • Viasat 3 • Viasat 6 • Viasat Film |
|  |
| Πολωνία | 
AXN • AXN Black • AXN White • AXN Spin |
|  |
| Ρουμανία | 
AXN • AXN Black • AXN White • AXN Spin • Kiss TV • Magic TV • Rock TV |
|  |
| Κεντρική Ευρώπη | 
AXN • AXN Black • AXN White |
|  |
| Βαλκάνια | 
AXN • AXN Spin |
|  |
| Διεθνείς υπηρεσίες | 
ΑΝΤ1 Europe • ΑΝΤ1 Pacific • ΑΝΤ1 Satellite |
|  |
| Κατ' απαίτηση βίντεο | 
ΑΝΤ1 Plus |

 |
|  |
| Ραδιοφωνικά κανάλια | 

|  |  |
| --- | --- |
| Ελλάδα | 
Easy 97.2 • Ρυθμός 94.9 |
|  |
| Κύπρος | 
ANT1 FM 102.7 & 103.7 |
|  |
| Βαλκάνια | 
Asha Radio (Ρουμανία) • Kiss FM (Ρουμανία και Μολδαβία) • Magic FM (Ρουμανία) • One FM Dance Station (Ρουμανία) • Rock FM (Ρουμανία) |

 |
|  |
| Ψηφιακά μέσα | 

|  |  |
| --- | --- |
| Ελλάδα | 
123PlayGames.gr • ANT1 Music Digital • ANT1news.gr • Antenna.gr • Brands Galaxy • Jukebooks.gr • PerfectDate.gr • PriceFox.gr • Soundis.gr • Starfan.gr • Thrive Global • Vice Greece |
|  |
| Κύπρος | 
ANT1 Live |
|  |
| Ρουμανία | 
Un Site de Muzică |

 |
|  |
| Μουσική | 
314 Records • Heaven Music |
|  |
| Εκδηλώσεις | 
Heaven Live |
|  |
| Παραγωγές | 

|  |  |
| --- | --- |
| Ελλάδα | 
Antenna Studios • Ena Productions |
|  |
| Βαλκάνια | 
Antenna Group Entertainment - International Enterprises |

 |
|  |
| Εκπαίδευση | 
ΑΝΤ1 Media Lab • Σχολή Σεναρίου |
|  |
| Θυγατρικές | 

|  |  |
| --- | --- |
| Ελλάδα | 
Antenna Music • Δάφνη Επικοινωνίες Α.Ε. (BestOfYou.gr • FThis.gr • Glance.gr) |
|  |
| Ρουμανία | 
A.G. Radio Holding • Media Group Services International |

 |
|  |
| Ανενεργά | 
ANT1 NEXT • ΑΝΤ1 Prime • Μπλε (θεματικό μουσικό κανάλι σε Βόρεια Αμερική και Αυστραλία) • Netwix |
|  |
| 
Επίσημη ιστοσελίδα: antenna-group.com |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικοί Σταθμοί Εθνικής Εμβέλειας της Ελλάδας |
| --- |
|  |
| Δημόσιοι | 

|  |  |
| --- | --- |
| Σε λειτουργία | 
Βουλή TV • ΕΡΤ News (συνεργασία με Euronews) • ΕΡΤ1 (SD/HD) • ΕΡΤ2 (SD/HD) • ΕΡΤ3 (SD/HD) |
|  |
| Ανενεργοί | 

|  |  |
| --- | --- |
| Αναλογικοί (SD) | 
ΔΕΗ • ΕΙΡ • ΕΙΡΤ • ΤΕΔ • ΥΕΝΕΔ • ΕΡΤ/ΕΡΤ1/ΕΤ1/ΕΝΑ/ΕΤ1 • ΕΡΤ2/ΕΤ2/ΔΥΟ/ΕΤ2/ΝΕΤ • ΕΤ3 • Πρίσμα+ • Σινέ/σπορ+ • Σινέ+/Studio+ • Σπορ+/Info+ • ΔΤ • ΝΕΡΙΤ • ΝΕΡΙΤ Sports • ΝΕΡΙΤ Plus |
|  |
| Ψηφιακοί (HD) | 
ΔΤ HD • ΝΕΡΙΤ HD • ΕΡΤ HD/ΕΡΤ Sports HD/ΕΡΤ Sports |

 |
|  |
| Υβριδικοί | 
ΕΡΤ Sports |

 |
|  |
| Ιδιωτικοί | 

|  |  |
| --- | --- |
| Σε λειτουργία (SD/HD) | 
Alpha TV • ΣΚΑΪ Τηλεόραση • ΑΝΤ1 • Open TV • Star Channel • Mega Channel • Μακεδονία TV |
|  |
| Εξαγοράστηκε η άδεια τους  και στήθηκαν νέα κανάλια | 
Seven X/Channel Seven X/Seven • 902 TV/Epsilon TV • Κανάλι 29 |
|  |
| Υβριδικοί | 
Alpha Hybrid • ΣΚΑΪ Hybrid • ΑΝΤ1 Plus/ANT1 Comedy/ANT1 Drama • Open Hybrid • Star Play • Mega Play |
|  |
| Πτωχευμένοι και  Οριστικά Κλειστοί | 
Κανάλι 5/Alter 5/Alter Channel • New Channel/New Tempo/Tempo TV |

 |
|  |
| Συνδρομητικοί (τυπικής & HD) | 

|  |  |
| --- | --- |
| Σε λειτουργία | 
Animal Planet • Boomerang • Cosmote Cinema • Cosmote History • Cosmote Sport • Discovery Channel • Disney Channel • Disney Junior • FX Life • MAD Greekz • MAD Hits • National Geographic • Novacinema • Novalifε • Novasports • Ναυτεμπορική TV |
|  |
| Ανενεργοί | 
Conn-x TV Sport/OTE Sport • Filmnet • Fox Life • ΟΤΕ Cinema/ΟΤΕ Σινεμά • OTE History • SuperSport |

 |
|  |
| Πάροχοι επίγειας ψηφιακής τηλεόρασης | 

|  |  |
| --- | --- |
| Σε λειτουργία | 
ΕΡΤ • Digea |
|  |
| Ανενεργοί | 
ΕΡΤ Ψηφιακή |

 |
|  |
| Συνδρομητικές πλατφόρμες | 

|  |  |
| --- | --- |
| DVB-S πάροχοι | 
COSMOTE TV • EON |
|  |
| IPTV/OTT πάροχοι | 
COSMOTE TV • EON • Vodafone TV |
|  |
| Πτωχευμένες  και Οριστικά Κλειστές | 
Alpha Digital • On Telecoms |
|  |
| Μετονομάστηκαν ή Εξαγοράστηκαν  και απορροφήθηκαν από άλλη εταιρεία | 
Conn-x TV/OTE TV • Wind Vision |

 |
|  |
| Άλλα | 
Περιφερειακοί σταθμοί • Τηλεόραση στην Ελλάδα • Teletext |

 |